LIETUVOS RESPUBLIKOS Ekonomikos ir inovacijų MINISTRAS

įsakymas

DĖL ekonomikos ir inovacijų ministro

2022 m. liepos 25 d. įsakymo Nr. 4-886 „Dėl 2022–2030 metų ekonomikos transformacijos ir konkurencingumo plėtros programos pažangos priemonės Nr. 05-001-01-06-03 „Gerinti konkurencinę investicijų pritraukimo aplinką“ aprašo patvirtinimo“

pakeitimo

2025 m. vasario 13 d. Nr. 4-60

Vilnius

P a k e i č i u 2022–2030 metų ekonomikos transformacijos ir konkurencingumo plėtros programos pažangos priemonės Nr. 05-001-01-06-03 „Gerinti konkurencinę investicijų pritraukimo aplinką“ aprašo, patvirtinto Lietuvos Respublikos ekonomikos ir inovacijų ministro 2022 m. liepos 25 d. įsakymu Nr. 4-886 „Dėl 2022–2030 metų ekonomikos transformacijos ir konkurencingumo plėtros programos pažangos priemonės Nr. 05-001-01-06-03 „Gerinti konkurencinę investicijų pritraukimo aplinką“ aprašo patvirtinimo“, 3 priedą:

1.	Pakeičiu 2.1 papunktį ir jį išdėstau taip:

„2.1. Infrastruktūra – inžineriniai statiniai, energetikos objektai ar įrenginiai, elektroninių ryšių infrastruktūra, kiti inžineriniai tinklai, nepriklausomai nuo to, ar tai yra nekilnojamieji daiktai, ir su išvardytais objektais susiję įrenginiai, padidinantys investicinio (-ių) žemės sklypo (-ų), kuris (-ie) vystomas (-i) investicijoms pritraukti, vertę, taip pat paslaugos, reikalingos šiems investiciniams žemės sklypams prijungti prie inžinerinių tinklų.“

2.	Pakeičiu 2.4 papunktį ir jį išdėstau taip:

„2.4.	Pareiškėjas – savivaldybės administracija.“

3.	Pakeičiu 2.6 papunktį ir jį išdėstau taip:

„2.6.	Kitos Apraše vartojamos sąvokos suprantamos taip, kaip jos apibrėžtos Lietuvos Respublikos investicijų įstatyme, Lietuvos Respublikos laisvųjų ekonominių zonų pagrindų įstatyme, Lietuvos Respublikos savivaldybių infrastruktūros plėtros įstatyme, Lietuvos Respublikos statybos įstatyme, Lietuvos Respublikos elektroninių ryšių įstatyme, Lietuvos Respublikos gamtinių dujų įstatyme, Lietuvos Respublikos elektros energetikos įstatyme, Lietuvos Respublikos teritorijų planavimo įstatyme, Lietuvos Respublikos vietos savivaldos įstatyme, Lietuvos Respublikos žemės įstatyme, statybos techniniame reglamente STR 1.01.03:2017 „Statinių ir patalpų klasifikavimas“, patvirtintame Lietuvos Respublikos aplinkos ministro 2016 m. spalio 27 d. įsakymu Nr. D1-713 „Dėl statybos techninio reglamento STR 1.01.03:2017 „Statinių klasifikavimas“ patvirtinimo“, Projektų, finansuojamų valstybės biudžeto lėšomis, administravimo ir finansavimo taisyklėse, patvirtintose Lietuvos Respublikos finansų ministro 2021 m. birželio 28 d. įsakymu Nr. 1K-257 „Dėl Strateginio valdymo metodikos taikymo“, (toliau – Taisyklės) ir Valstybės duomenų agentūros generalinio direktoriaus įsakymu patvirtintame Ekonominės veiklos rūšių klasifikatoriuje (EVRK 2.1 red.).“

4.	Pakeičiu 5 punktą ir jį išdėstau taip:

„5.	Pagal Aprašą tinkamos finansuoti veiklų išlaidos, kurios pagrįstos ir tiesiogiai susijusios su infrastruktūros projekto (toliau – projektas) įgyvendinimu, taip pat patirtos einamaisiais paraiškos pateikimo kalendoriniais metais (nuo einamųjų metų sausio 1 d.), yra:

5.1.	infrastruktūros, išskyrus geležinkelių infrastruktūrą, ir kitų įrenginių ir (ar) inžinerinių statinių, ir (ar) inžinerinių tinklų, ir (ar) susisiekimo komunikacijų, ir (ar) hidrotechnikos statinių (vandenvietės ir vandenruošos statinių, ir (ar) siurblinės ir (ar) su ja susijusios infrastruktūros, ir (ar) melioracijos statinių, ir (ar) su ja susijusių įrenginių), ir (ar) kitų inžinerinių statinių (nuotekų valyklų statinių) įrengimo ir (ar) rekonstravimo, ir (ar) remonto, ir (ar) griovimo (įskaitant ir investicinio žemės sklypo ir statybos sklypo tvarkymo, teritorijų planavimo dokumentų ir statinio projekto parengimą, statinio projekto ekspertizę, statinio projektui parengti reikalingas inžinerinių tinklų ir komunikacijų geodezines nuotraukas, statybinių tyrimų atlikimą, statinio statybos techninę priežiūrą, statinio projekto vykdymo priežiūrą) išlaidos;

5.2.	statybos darbų, statybos sklypo tvarkymo ir susijusios išlaidos (išskyrus žaidimų ir (ar) kitų perteklinių, nebūtinų ir neproporcingų gamybinių objektų veikloms aikštelių įrengimą, tvorų tvėrimą, apželdinimą), tarp jų ir išlaidos miško žemės pavertimo kitomis naudmenomis procedūroms ir darbams, išlaidos kompensacijoms už iškirstą mišką, sprogmenimis užterštų teritorijų tvarkymo rizikos vertinimo (sprogmenų paieškos, sprogmenų identifikavimo), inžinerinių statinių ir tinklų iškėlimo darbų ir kitų darbų ir procedūrų, kurios yra būtinos investiciniam žemės sklypui tvarkyti, išlaidos;

5.3.	vienkartinio prisijungimo prie inžinerinių tinklų išlaidos, kaip nustato Lietuvos Respublikos teisės aktai, reglamentuojantys reguliuojamų veiklos sričių kainodaros, techninės priežiūros reikalavimus.“

5.	Pakeičiu 8 punktą ir jį išdėstau taip:

„8.	Aprašo nustatyta tvarka pagal Aprašo 31 punktą ekonomikos ir inovacijų ministro įsakymu valstybės lėšomis gali būti skiriamas ne didesnis nei 3 500 000 eurų finansavimas einamiesiems metams. Neviršijant 3 500 000 eurų finansavimo sumos, gali būti skiriamas iki 100 procentų tinkamų finansuoti infrastruktūros įrengimo ir (ar) sutvarkymo ir (ar) investicinio žemės sklypo vystymo išlaidų, nurodytų Aprašo 5 punkte, finansavimas. Ekonomikos ir inovacijų ministro įsakymu mažiau kaip 100 procentų tinkamų finansuoti infrastruktūros įrengimo ir (ar) sutvarkymo ir (ar) investicinio žemės sklypo vystymo išlaidų finansuojama Aprašo 9 punkte ir (ar) 30.5 papunktyje nustatytais atvejais.“

6.	Pakeičiu 12 punktą ir jį išdėstau taip:

„12. Apie lėšų, skirtų Aprašo 11 punkte nustatytoms veikloms finansuoti, sutaupymą ir planus šias lėšas panaudoti veikloms, nustatytoms Aprašo 11.1 ir (ar) 11.2 papunkčiuose, finansuoti pareiškėjas privalo raštu informuoti viešąją įstaigą Inovacijų agentūrą ne vėliau kaip per 5 darbo dienas nuo atitinkamų sutaupytų lėšų atsiradimo. Viešoji įstaiga Inovacijų agentūra per ne ilgesnį nei 10 darbo dienų terminą nuo pareiškėjo rašto gavimo dienos įvertina, ar planuojamas sutaupytų lėšų panaudojimas atitinka Aprašo 11 punkto reikalavimus, ir teikia dėl to rekomendacinę išvadą pareiškėjui.“

7.	Pakeičiu 13 punktą ir jį išdėstau taip:

„13.	Paraiškas viešajai įstaigai Inovacijų agentūrai gali teikti pareiškėjas. Paraiškoje pareiškėjas, be kita ko, nurodo planuojamus pasiekti rodiklius (Aprašo 131 punktas, Aprašo 1 priedo 2 dalies 4 punktas), kurie turi būti pasiekti ne vėliau kaip po trejų metų nuo veiklų pabaigos. Aprašo 1 priedo 2 dalies 4 punkte nurodyti duomenys paraiškų vertinimo metu naudojami ir analizuojami atliekant Aprašo 2 priedo 5.5 papunktyje nustatytą vertinimą.“

8.	Papildau 131 punktu:

„131. Projektu pagal Aprašą turi būti siekiama visų toliau išvardytų priemonės įgyvendinimo stebėsenos rodiklių:

131.1. rodiklio „Investicinio (-ių) žemės sklypo (-ų) plotas“, minimali pagal Aprašą finansuojamo projekto siektina reikšmė;

131.2. rodiklio „Pritraukta investicijų, mln. Eur“, minimali pagal Aprašą finansuojamo projekto siektina reikšmė;

131.3. rodiklio „Pritrauktų investuotojų skaičius“, minimali pagal Aprašą finansuojamo projekto siektina reikšmė;

131.4. rodiklio „Naujų darbo vietų skaičius“, minimali pagal Aprašą finansuojamo projekto siektina reikšmė.“

9.	Papildau 171 punktu:

„171. Pareiškėjas kartu su paraiška turi pateikti dokumentus, pagrindžiančius projekto biudžeto pagrįstumą (preliminarų kainos apskaičiavimą pagal bendruosius statinių rodiklius (statinių užimamą plotą, tūrį; inžinerinių statinių (tinklų) trasų ilgį)) remiantis viešosios įstaigos Statybos sektoriaus vystymo agentūros registruotomis ir paskelbtomis rekomendacijomis.“

10.	Pakeičiu 20 punktą ir jį išdėstau taip:

„20. Viešoji įstaiga Inovacijų agentūra raštu siunčia kvietimą savivaldybių vykdomosioms institucijoms teikti paraiškas ir nurodo paraiškų pateikimo terminą, kuris negali būti trumpesnis kaip 20 darbo dienų nuo kvietimo paskelbimo interneto svetainėje dienos. Šis kvietimas teikti paraiškas paraiškų teikimo laikotarpiu skelbiamas viešosios įstaigos Inovacijų agentūros tinklalapyje https://inovacijuagentura.lt/. Kvietimas turi atitikti Taisyklių 5 priede nurodytą kvietimo formą. Jei tais pačiais kalendoriniais metais yra skelbiamas pakartotinis kvietimas, paraiškų pateikimo terminas negali būti trumpesnis negu 10 darbo dienų nuo kvietimo paskelbimo interneto svetainėje dienos.“

11.	Pakeičiu 21 punktą ir jį išdėstau taip:

„21.	Viešoji įstaiga Inovacijų agentūra ne vėliau kaip per 10 darbo dienų nuo paraiškos gavimo patikrina, ar siūlomos veiklos nėra finansuojamos Savivaldybių infrastruktūros plėtros įstatymo nustatyta tvarka arba planuojamos finansuoti iš Lietuvos Respublikos valstybės investicijų programos lėšų, Europos Sąjungos finansinės paramos priemonių ar kitos tarptautinės paramos lėšų, Kelių priežiūros ir plėtros programos lėšų, kitų finansavimo lėšų. Jeigu siūlomos veiklos ar veiklos dalis įrengiant ir (ar) sutvarkant infrastruktūrą ir (ar) vystant investicinį žemės sklypą yra finansuojamos iš šiame punkte nurodytų finansavimo šaltinių ir kartu prašoma finansuoti Aprašo nustatyta tvarka tą pačią veiklą ar veiklos dalį, paraiška atmetama ir pareiškėjas apie tai raštu informuojamas ne vėliau kaip per 5 darbo dienas nuo šiame punkte paraiškos vertinimui skirto termino pabaigos.“

12.	Pakeičiu 22 punktą ir jį išdėstau taip:

„22.	Viešoji įstaiga Inovacijų agentūra ne vėliau kaip per 20 darbo dienų nuo paraiškų vertinimo pagal Aprašo 21 punktą baigimo dienos įvertina paraiškų atitiktį Aprašo 15 punkte nustatytiems reikalavimams. Jeigu paraiška neatitinka Aprašo 15 punkte nustatytų reikalavimų, paraiška nėra toliau vertinama ir įtraukiama į siūlomų atmesti paraiškų sąrašą, kuris teikiamas Ekonomikos ir inovacijų ministerijai pagal Aprašo 26 punktą. Aprašo 4, 5 ir 15 punktuose nustatytus reikalavimus atitinkančias paraiškas viešoji įstaiga Inovacijų agentūra vertina sudariusi prioritetinės eilės sąrašą pagal Aprašo 2 priede pateiktą Paraiškų įrengti ir (ar) sutvarkyti infrastruktūrą ir (ar) vystyti investicinį žemės sklypą prioritetinės eilės sudarymo metodiką (toliau – Metodika). Sudarydama Paraiškų prioritetinės eilės sąrašą, viešoji įstaiga Inovacijų agentūra atsižvelgia į viešosios įstaigos „Investuok Lietuvoje“ pateiktą rekomendacinio pobūdžio vertinimą, kuris atliekamas pagal Metodikos reikalavimus. Viešajai įstaigai Inovacijų agentūrai vertinant paraiškoje nurodytų išlaidų tinkamumą finansuoti ir pagrįstumą, paraiškoje nurodyta prašomų tinkamų finansuoti lėšų suma gali būti sumažinta ta apimtimi, kuria prašomų finansuoti lėšų suma yra netinkama.“

13.	Papildau 221 punktu:

„221.Trečdalis einamaisiais kalendoriniais metais skirto biudžeto lėšų yra skiriamos Aprašo 15 punkto reikalavimus atitinkantiems teritorijų planavimo dokumentams ar statinio projektams, statinio projekto ekspertizei, statinio projektui parengti reikalingiems inžinerinių tinklų planams, statybiniams tyrimams, statinio statybos techninei priežiūrai, statinio projekto vykdymo priežiūrai (toliau – planavimo projektai). Planavimo projektams yra formuojamas atskiras, negu nurodytas Aprašo 22 punkte, Paraiškų prioritetinės eilės sąrašas pagal Metodikos reikalavimus. Jei einamaisiais metais nėra pateikiama paraiškų dėl planavimo projektų įgyvendinimo arba tokiems projektams reikalingos lėšos nesudaro trečdalio einamaisiais kalendoriniais metais skirto biudžeto lėšų, visos arba likusios biudžeto lėšos paskirstomos projektams pagal bendrą Aprašo 22 punkte nurodytą Paraiškų prioritetinės eilės sąrašą. Jei einamaisiais metais planavimo projektams reikalingų lėšų suma viršija trečdalį einamaisiais kalendoriniais metais skirto biudžeto lėšų, planavimo projektai, kuriems biudžeto lėšų pagal atskirą Paraiškų prioritetinį eilės sąrašą nebeužtenka, yra įtraukiami į bendrą Aprašo 22 punkte nurodytą Paraiškų prioritetinės eilės sąrašą pagal Metodikos reikalavimus.“

14.	Pakeičiu 23 punktą ir jį išdėstau taip:

„23.	Jeigu paraiškoje nurodyta prašoma finansuoti išlaidų suma viršija maksimalią sumą, nurodytą Aprašo 8 punkte, viešoji įstaiga Inovacijų agentūra, atsižvelgdama į Aprašo 8 punkte nurodytą maksimalią sumą, ne vėliau kaip per 3 darbo dienas nuo paraiškos gavimo dienos raštu kreipiasi į pareiškėją su prašymu patvirtinti, kad pareiškėjas sutinka, jog jo paraiška būtų toliau vertinama. Pareiškėjas ne vėliau kaip per 3 darbo dienas pateikia raštišką atsakymą, kuriame nurodo, ar sutinka, kad paraiška būtų toliau vertinama, atsižvelgdamas į Aprašo 8 punkte nurodytą maksimalią sumą. Jei pareiškėjas sutinka su tolesniu paraiškos vertinimu, jis kartu su atsakymu turi pateikti patikslintą paraišką. Jei pareiškėjas nesutinka su tolesniu paraiškos vertinimu, paraiška yra įtraukiama į Aprašo 26 punkte nurodytą siūlomų atmesti paraiškų sąrašą. Terminas, per kurį viešoji įstaiga Inovacijų agentūra pateikia, o pareiškėjas atsako į užklausą dėl tolesnio paraiškos vertinimo, neįskaičiuojamas į Aprašo 22 punkte nurodytą paraiškų vertinimo terminą.“

15.	Pakeičiu 25 punktą ir jį išdėstau taip:

„25.	Paraiškos vertinimo terminas gali būti pratęstas viešosios įstaigos Inovacijų agentūros sprendimu, tačiau maksimalus paraiškų vertinimo proceso terminas negali būti ilgesnis kaip 70 darbo dienų.“

16.	Pakeičiu 26 punktą ir jį išdėstau taip:

„26.	Viešoji įstaiga Inovacijų agentūra ne vėliau kaip per 3 darbo dienas nuo Aprašo 22 punkte nurodyto vertinimo pabaigos (įskaitant ir pratęsimo terminą, jeigu paraiškų vertinimo terminas buvo pratęstas) sudaro paraiškų prioritetinės eilės sąrašą, kuriame aukštesnė vieta suteikiama pagal Metodiką didesnį vertinimo balą gavusioms paraiškoms (toliau – Paraiškų prioritetinės eilės sąrašas), pateikia jį Ekonomikos ir inovacijų ministerijai ir ne vėliau kaip per 3 darbo dienas nuo pateikimo Ekonomikos ir inovacijų ministerijai informuoja pareiškėją apie vertinimo pabaigą. Kartu su Paraiškų prioritetinės eilės sąrašu atskirai pateikiamas siūlomų atmesti paraiškų, kurios neatitinka bent vieno Aprašo 15 punkto reikalavimo arba Aprašo 4 ir (ar) 5, ir (ar) 14, 17 ir (ar) 18, ir (ar) 19, ir (ar) 21, ir (ar) 23, ir (ar) 24 punkto reikalavimų ir (ar) Aprašo 1 priedo 10 dalies reikalavimų, sąrašas. Į Paraiškų prioritetinės eilės sąrašą nėra įtraukiamos paraiškos, kurių darbo santykių mokesčių, susijusių su naujų darbo vietų skaičiumi, ir išlaidų santykis yra mažesnis kaip 1,2.“

17.	Pakeičiu 27 punktą ir jį išdėstau taip:

„27.	Komisijos veikla reglamentuojama Komisijos darbo reglamente, kuris tvirtinamas ekonomikos ir inovacijų ministro įsakymu. Komisija, gavusi Aprašo 26 punkte nurodytą Paraiškų prioritetinės eilės sąrašą, atsižvelgdama į siūlomų atmesti paraiškų sąrašą, vertina Paraiškų prioritetinės eilės sąrašą pagal šiuos kriterijus:

27.1.	paraiškos užimamą vietą viešosios įstaigos Inovacijų agentūros pateiktame Paraiškų prioritetinės eilės sąraše;

27.2.	pareiškėjo galimybę (pasirengimą) pradėti veiklas einamaisiais kalendoriniais metais;

27.3.	galimybę iš dalies (ar visiškai) apmokėti tinkamas finansuoti išlaidas, kurios nurodytos Aprašo 6 punkte, tais kalendoriniais metais, kai viešajai įstaigai Inovacijų agentūrai pateikta paraiška;

27.4.	galimus infrastruktūros įrengimo ir (ar) sutvarkymo ir (ar) investicinio žemės sklypo vystymo finansavimo šaltinius ir prie projekto įgyvendinimo prisidedančias suinteresuotas šalis.“

18.	Pakeičiu 28 punktą ir jį išdėstau taip:

„28.	Per visą paraiškos vertinimo procedūrą Ekonomikos ir inovacijų ministerija ir (ar) viešoji įstaiga Inovacijų agentūra turi teisę elektroniniu paštu arba raštu pareiškėjo prašyti pateikti papildomus dokumentus ar informaciją, patikslinti ir (ar) paaiškinti pateiktus dokumentus ar informaciją, pasitelkti ekspertus (konsultantus), kitų valstybės ir savivaldybių institucijų bei įstaigų atstovus. Ekonomikos ir inovacijų ministerijos ir (ar) viešosios įstaigos Inovacijų agentūros pareiškėjui nustatomas papildomas dokumentų ar informacijos pateikimo terminas turi būti ne trumpesnis kaip 5 darbo dienos ir ne ilgesnis kaip 20 darbo dienų. Jei po patikslinimo paraiška užpildyta netinkamai arba neužpildyta arba per šiame punkte nustatytą terminą pareiškėjas nepateikia reikalaujamų dokumentų ar informacijos, paraiška vertinama pagal turimus duomenis. Terminas, per kurį pareiškėjas tikslina paraiškoje pateiktą informaciją ir (ar) teikia papildomus dokumentus, neįskaičiuojamas į Aprašo 22 punkte nurodytą paraiškų vertinimo terminą.“

19.	Pakeičiu 29 punktą ir jį išdėstau taip:

„29.	Ekonomikos ir inovacijų ministerija ir (ar) viešoji įstaiga Inovacijų agentūra turi teisę kreiptis į kitas valstybės ir savivaldybių institucijas, kad jos pateiktų turimą informaciją, nuomonę ar išvadą, susijusią su Aprašo taikymu. Tokia kitų valstybės ar savivaldybių institucijų pateikta informacija, nuomonė ar išvada yra laikoma rekomendacinio pobūdžio ir vertinama viešosios įstaigos Inovacijų agentūros paraiškų vertinimo metu. Atsakymų į Ekonomikos ir inovacijų ministerijos ir (ar) viešosios įstaigos Inovacijų agentūros paklausimus, teikiamus pagal šį punktą, pateikimo terminai į Aprašo 22 punkte nustatytą paraiškų vertinimo terminą neįskaičiuojami.“

20.	Pakeičiu 30.2 papunktį ir jį išdėstau taip:

„30.2.	nurodyti viešajai įstaigai Inovacijų agentūrai atlikti paraiškų papildomą išplėstinį darbo santykių mokesčių, susijusių su naujų darbo vietų skaičiumi, ir išlaidų santykio vertinimą. Išplėstinis darbo santykių mokesčių vertinimas atliekamas, jeigu yra papildomos informacijos dėl darbo santykių mokesčių, susijusių su naujų darbo vietų skaičiumi, ir išlaidų santykio vertinimo ir (ar) kitos informacijos, susijusios su švietimo įstaigų ir institucijų rengiamų specialistų pasiūla ir (ar) planuojamomis įrengti ir (ar) sutvarkyti infrastruktūros ir (ar) investicinio žemės sklypo vystymo išlaidomis. Atsižvelgdama į pareiškėjo pateiktą informaciją, susijusią su darbo santykių mokesčių vertinimo rezultatais (nepriklausomai nuo pagal Aprašo 2 priedo 13.1 papunktį atlikto skaičiavimo reikšmės), ir į valstybės strateginius interesus, valstybės vykdomos sektorinės ir (ar) regioninės politikos tikslus, nustatytus 2021–2030 metų nacionaliniame pažangos plane, patvirtintame Lietuvos Respublikos Vyriausybės 2020 m. rugsėjo 9 d. nutarimu Nr. 998 „Dėl 2021–2030 metų nacionalinio pažangos plano patvirtinimo“, Komisija gali pateikti pasiūlymą dėl paraiškos įtraukimo arba neįtraukimo į Paraiškų prioritetinės eilės sąrašą ir pavesti viešajai įstaigai Inovacijų agentūrai pateikti atnaujintą Paraiškų prioritetinės eilės sąrašą;“.

21.	Pakeičiu 33 punktą ir jį išdėstau taip:

„33.	Infrastruktūra įrengiama ir (ar) sutvarkoma ir (ar) investicinis žemės sklypas vystomas pagal infrastruktūros įrengimo ir (ar) sutvarkymo ir (ar) investicinio žemės sklypo vystymo sutartį (toliau – sutartis), sudaromą per 30 darbo dienų nuo ekonomikos ir inovacijų ministro įsakymo pasirašymo. Vadovaujantis Lietuvos Respublikos civilinio kodekso nustatyta tvarka, tarp pareiškėjo ir (ar) viešosios įstaigos Inovacijų agentūros, Ekonomikos ir inovacijų ministerijos ir (ar) kitų sutarties šalių (ministerijų ir (ar) viešosios įstaigos Inovacijų agentūros, ir (ar) laisvosios ekonominės zonos valdymo bendrovės, ir (ar) pramonės parko operatoriaus, ir (ar) akcinės bendrovės „Via Lietuva“, ir (ar) „Litgrid“, AB, ir (ar) AB „Energijos skirstymo operatorius“, ir (ar) AB „Amber Grid“, ir (ar) savivaldybės įmonių), ir (ar) potencialaus investuotojo sudaroma sutartis, kurioje nurodomos skirtos finansavimo lėšos, šių lėšų mokėjimo, ataskaitų teikimo terminai ir tvarka, įsipareigojimų vykdymo kontrolės tvarka, šalių teisės ir pareigos, šalių atsakomybė, sutarties nutraukimo tvarka bei kitos būtinos sąlygos. Sudarius sutartį pareiškėjas laikomas veiklų vykdytoju.“

22.	Pakeičiu 34 punktą ir jį išdėstau taip:

„34. Sutarties įgyvendinimą pagal Aprašo 36 punktą koordinuoja viešoji įstaiga Inovacijų agentūra.“

23.	Pakeičiu 35 punkto nuostatą iki dvitaškio ir ją išdėstau taip:

„35.	Sutartyje nurodytų infrastruktūros įrengimo ir (ar) sutvarkymo ir (ar) investicinio žemės sklypo vystymo veiklų vykdytojai sutartyje nustatyta tvarka ir terminais viešajai įstaigai Inovacijų agentūrai pateikia šiuos dokumentus (dokumentai rengiami kaip oficialieji elektroniniai dokumentai, kaip jie apibrėžiami Lietuvos Respublikos dokumentų ir archyvų įstatymo 2 straipsnio 17 dalyje):“.

24.	Pakeičiu 36 punkto nuostatą iki dvitaškio ir ją išdėstau taip:

„36.	Gavusi Aprašo 35 punkte nurodytus atitinkamus dokumentus, viešoji įstaiga Inovacijų agentūra per 20 darbo dienų (jei kartu su Aprašo 3 priede pateiktos formos ataskaita prašoma išmokėti avansą, – per 10 darbo dienų) patikrina:“.

25.	Pakeičiu 37 punktą ir jį išdėstau taip:

„37.	Viešoji įstaiga Inovacijų agentūra, tikrindama pateiktus dokumentus, turi teisę kreiptis į sutartyje nurodytų veiklų vykdytoją, pateikusį dokumentus, dėl dokumentuose pateiktos informacijos paaiškinimo, patikslinimo ar papildomų dokumentų pateikimo. Viešosios įstaigos Inovacijų agentūros nustatomas informacijos ar dokumentų pateikimo terminas turi būti ne trumpesnis kaip 3 ir ne ilgesnis kaip 5 darbo dienos. Šis terminas neįskaičiuojamas į Aprašo 36 punkte nustatytą terminą.“

26.	Pakeičiu 38 punktą ir jį išdėstau taip:

„38.	Viešoji įstaiga Inovacijų agentūra kartu su Aprašo 35 punkte nurodytais dokumentais Ekonomikos ir inovacijų ministerijai sutartyje numatyta tvarka ir terminais pateikia sutartyje nurodytų veiklų vykdytojo pranešimą dėl išlaidų tinkamumo.“

27.	Pakeičiu 39 punktą ir jį išdėstau taip:

„39.	Jeigu kyla įtarimas, kad sutartyje nurodytas veiklų vykdytojas (išskyrus Ekonomikos ir inovacijų ministeriją, jei ji nurodoma kaip veiklų vykdytoja) nevykdo ar netinkamai vykdo sutartyje nustatytas prievoles, pareiškėjo sutikimu viešoji įstaiga Inovacijų agentūra turi teisę su veiklų vykdytoju suderintu laiku veiklų vykdymo vietoje atlikti patikrą ir gauti iš jo visą reikalingą informaciją, duomenis ir dokumentus. Viešoji įstaiga Inovacijų agentūra iš anksto raštu praneša apie patikrą vietoje pareiškėjui likus ne mažiau kaip 3 darbo dienoms iki planuojamos patikros vietoje atlikimo dienos.“

28.	Pakeičiu 40 punktą ir jį išdėstau taip:

„40. Ekonomikos ir inovacijų ministerija, gavusi iš viešosios įstaigos Inovacijų agentūros Aprašo 35 ir 38 punktuose nurodytus dokumentus, sutartyje nustatyta tvarka ir terminais perveda lėšas veiklų vykdytojui. Jei sutartyje yra numatyta galimybė, Ekonomikos ir inovacijų ministerija gali pervesti veiklų vykdytojui avansinį mokėjimą. Avansinis mokėjimas negali viršyti 30 procentų skirtų lėšų. Avansinio mokėjimo ir (ar) tarpinio atsiskaitymo sąlygos, grafikai ir dokumentai, kuriuos reikia pateikti siekiant gauti avansinį ir (ar) tarpinį lėšų išmokėjimą, nustatomi sutartyje.“

29.	Pakeičiu 41 punktą ir jį išdėstau taip:

„41.	Viešoji įstaiga Inovacijų agentūra turi inicijuoti finansavimo sustabdymą ar nutraukimą ir siūlyti Ekonomikos ir inovacijų ministerijai priimti sprendimą dėl skirtų ir veiklų vykdytojui (išskyrus Ekonomikos ir inovacijų ministeriją, jei ji nurodoma kaip veiklų vykdytoja) išmokėtų lėšų grąžinimo, jeigu veiklų vykdytojas nevykdo ar netinkamai vykdo sutarties sąlygas.“

30.	Pakeičiu 44 punktą ir jį išdėstau taip:

„44.	Jeigu veiklų vykdytojo paraiškoje numatytos veiklos yra tęstinės, t. y. numatytos įgyvendinti einamaisiais ir kitais ir (ar) dar kitais metais, ir joms iš dalies ar visiškai įgyvendinti yra skirtas ir panaudotas finansavimas, tuomet veiklų vykdytojas kasmet (iki veiklų pabaigimo datos) privalo atsiskaityti už veiklų įgyvendinimą – pateikti viešajai įstaigai Inovacijų agentūrai veiklų įgyvendinimo ataskaitą (Aprašo 3 priedas). Veiklų įgyvendinimo ataskaita teikiama iki tol, kol pabaigiamos įgyvendinti paraiškoje numatytos veiklos ir trejus metus po jų pabaigimo ne vėliau kaip per 20 darbo dienų nuo kalendorinių metų pabaigos.“

31.	Pakeičiu 46.2 papunktį ir jį išdėstau taip:

„46.2.	bendradarbiauti su už sutarties įgyvendinimo koordinavimą atsakingais viešosios įstaigos Inovacijų agentūros darbuotojais, teikti jiems prašomą informaciją, sudaryti jiems sąlygas apžiūrėti veiklų įgyvendinimo ir (ar) administravimo vietą, susipažinti su veiklų vykdymo dokumentais;“.

32. Pakeičiu 46.4 papunktį ir jį išdėstau taip:

„46.4.	kuo greičiau (bet ne vėliau kaip per 14 kalendorinių dienų nuo pasikeitimų atsiradimo) informuoti viešąją įstaigą Inovacijų agentūrą apie visus veiklų įgyvendinimo pakeitimus;“.

33. Pakeičiu 1 priedo 11 punktą ir jį išdėstau taip:

„11. Priedai

____________________________ (paraiškos pavadinimas)	Žymima, jeigu teikiama
1.	Investicijų projektas kartu su investicijų skaičiuokle (teikiamas, jeigu įgyvendinant projektą planuojama investicijų į ilgalaikio materialiojo ir nematerialiojo turto, reikalingo viešosioms paslaugoms, kaip jos apibrėžtos Lietuvos Respublikos viešojo administravimo įstatyme, teikti ir (arba) viešojo administravimo funkcijoms ir (ar) teisingumo vykdymo funkcijai atlikti, sukūrimą, įsigijimą arba jo vertės padidinimą ir šių investicijų suma, išskyrus (atėmus) jai tenkantį pirkimo ir (arba) importo pridėtinės vertės mokestį, viršija vieną milijoną eurų). Investicijų projektas rengiamas vadovaujantis Investicijų projektų rengimo metodika, patvirtinta viešosios įstaigos Centrinės projektų valdymo agentūros direktoriaus (dokumentas paskelbtas interneto svetainėje www.cpva.lt).	☐
2.	Informacija apie įvykdytus viešuosius pirkimus, susijusius su projektu.	☐
3.	Paraiškoje nurodytų veiklų išlaidas pagrindžiantys dokumentai.	☐
4.	Informacija, ar veiklos nėra finansuojamos Lietuvos Respublikos savivaldybių infrastruktūros plėtros įstatymo nustatyta tvarka arba planuojamos finansuoti iš Lietuvos Respublikos valstybės investicijų programos lėšų, Europos Sąjungos finansinės paramos priemonių ar kitos tarptautinės paramos lėšų, Kelių priežiūros ir plėtros programos lėšų, kitų finansavimo lėšų. Jei jos yra finansuojamos iš nurodytų šaltinių, pateikiama išsami informacija apie iš šių šaltinių gaunamas lėšas ir patvirtinama, kad tos pačios veiklos ar jų dalis nebus finansuojama iš kelių šaltinių vienu metu.	☐
5.	Kiti priedai (įrašoma kiekvieno teikiamo priedo pavadinimas).	☐

Pasirašydamas šią paraišką, patvirtinu, kad:

-	Visa pateikta informacija yra teisinga, tiksli ir išsami.

-	Esu susipažinęs (-usi) su projekto finansavimo sąlygomis, tvarka ir reikalavimais, nustatytais kvietime teikti paraiškas.

-	Man yra žinoma, kad projektas įgyvendinamas pagal Aprašo 33 punkte nurodytoje sutartyje (toliau – projekto sutartis), kvietime teikti paraiškas ir jame nurodytuose Lietuvos Respublikos teisės aktuose nustatytas sąlygas ir tvarką.

-	Man yra žinoma, kad projekto įgyvendinimo metu turės būti laikomasi horizontaliųjų principų (darnaus vystymosi, įskaitant reikšmingos žalos nedarymo principą; lygių galimybių ir nediskriminavimo, įskaitant prieinamumo visiems reikalavimo užtikrinimą; inovatyvumo (kai taikoma)), atsižvelgiama į Jungtinių Tautų neįgaliųjų konvencijos nuostatas, taip pat laikomasi Apraše nustatytų reikalavimų dėl HP ir atitinkamų Chartijos nuostatų.

-	Įsipareigoju projekto įgyvendinimo metu prisidėti nuosavu įnašu – apmokėti projekto tinkamas finansuoti išlaidas, kurios nepadengiamos projekto finansavimo lėšomis, ir visas kitas projektui įgyvendinti reikalingas išlaidas (įskaitant netinkamas finansuoti išlaidas).

-	Įsipareigoju per nustatytą terminą pateikti reikiamą informaciją ir (arba) atlikti Lietuvos Respublikos atsakingų institucijų nurodytus veiksmus, vykdomus dėl kvietime nurodytų ir kitų Lietuvos Respublikos teisės aktų nuostatų taikymo.

-	Esu informuotas, kad, nepateikus kvietime nustatytų privalomų pateikti priedų ir paraiškos vertinimo metu nepateikus prašomų dokumentų ir (ar) informacijos per administruojančiosios institucijos nustatytą terminą, paraiška Aprašo nustatyta tvarka bus atmesta.

-	Esu informuotas, kad sudarius projekto sutartį Lietuvos Respublikos ekonomikos ir inovacijų ministerijos ir (ar) administruojančiosios institucijos interneto svetainėse, prisidedant prie investicijų skaidrumo didinimo, visuomenės informavimo tikslais gali būti paskelbti šie duomenys (išskyrus asmens duomenis): veiklų vykdytojo pavadinimas, rangovo ir subrangovo, prekių tiekėjo ir subtiekėjo, paslaugų teikėjo ar subteikėjo pavadinimas (kai vykdomi viešieji pirkimai ar ne perkančiosios organizacijos pirkimai), projekto pavadinimas, projekto tikslas ir rezultatai, projekto pradžios ir pabaigos data, bendra projekto vertė, lėšų šaltinio pavadinimas ir finansavimo dydis, projekto įgyvendinimo vietos nuoroda, kita informacija, kurios viešinimas neprieštarauja teisės aktų nuostatoms dėl asmens duomenų teisinės apsaugos. Taip pat esu informuotas, kad pagrindinėje interneto svetainėje (jeigu tokia yra) ir socialiniuose tinkluose per 20 darbo dienų nuo projekto sutarties pasirašymo dienos turės būti paskelbiamas trumpas projekto aprašymas, kuriame pristatomos visos įgyvendinant projektą suplanuotos veiklos, poveiklės, nurodomi projekto tikslai bei rezultatai ir informuojama apie gautą valstybės biudžeto finansavimą.

-	Man žinoma, kad administruojančiosios institucijos, ministerijos, Lietuvos Respublikos valstybės kontrolės, Viešųjų pirkimų tarnybos, Finansinių nusikaltimų tyrimo tarnybos prie Lietuvos Respublikos vidaus reikalų ministerijos, Lietuvos Respublikos specialiųjų tyrimų tarnybos ir Lietuvos Respublikos konkurencijos tarybos atstovai ir (ar) jų įgalioti asmenys turi teisę audituoti ir kontroliuoti mano atstovaujamo pareiškėjo ūkinę ir finansinę veiklą, kiek ji susijusi su projekto įgyvendinimu. Esu informuotas (-a), kad turiu visapusiškai bendradarbiauti su šiomis institucijomis valstybės finansinių interesų apsaugos klausimu, užtikrinti su projekto įgyvendinimu susijusių dokumentų (įskaitant elektroninius dokumentus, pateiktus informacinių technologijų priemonėmis ir elektroninėse laikmenose) saugumą ir prieinamumą šių institucijų atstovams ir (ar) jų įgaliotiems asmenims projekto įgyvendinimo metu ir po projekto finansavimo pabaigos teisės aktuose nurodytu dokumentų saugojimo laikotarpiu.

-	Esu informuotas (-a), kad mokėjimo prašyme ir kituose dokumentuose esantys duomenys bus apdorojami ir saugomi Valstybės biudžeto, apskaitos ir mokėjimų sistemoje Valstybės biudžeto, apskaitos ir mokėjimų sistemos nuostatuose, patvirtintuose Lietuvos Respublikos finansų ministro 2006 m. balandžio 6 d. įsakymu Nr. 1K-152 „Dėl Valstybės biudžeto, apskaitos ir mokėjimų sistemos steigimo, valdymo ir naudojimo“, nustatytais tvarka ir terminais.

-	Esu informuotas (-a), kad informacija apie projekto veiklas, su projekto išlaidų apmokėjimu susijusi informacija, mano kontaktiniai duomenys gali būti perduoti vertinimo ekspertams ir naudojami atliekant priemonės ir (ar) šio projekto įgyvendinimo vertinimą (renkant vertinimui atlikti būtinus duomenis apklausos, interviu ir kitais metodais).

-	Esu informuotas (-a), kad bendri duomenų valdytojai – viešoji įstaiga Inovacijų agentūra, juridinio asmens kodas 125447177, buveinės adresas: Juozo Balčikonio g. 3, LT-08247 Vilnius,
tel. 0 700 77 055, el. paštas info@inovacijuagentura.lt (duomenų apsaugos pareigūno el. paštas duomenu.apsauga@inovacijuagentura.lt), ir Lietuvos Respublikos ekonomikos ir inovacijų ministerija, juridinio asmens kodas 188621919, buveinės adresas: Gedimino pr. 38, LT-01104 Vilnius, el. pašto adresas kanc@eimin.lt (duomenų apsaugos pareigūno el. paštas dap@eimin.lt), – tvarkys mano asmens duomenis (telefono numerį, elektroninio pašto adresą, kontaktinio asmens vardą ir pavardę, pareigas) laikydamiesi 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas), Lietuvos Respublikos asmens duomenų teisinės apsaugos įstatymo ir kitų teisės aktų, reglamentuojančių asmens duomenų tvarkymą, reikalavimų. Asmens duomenys tvarkomi stebėsenos, ataskaitų teikimo, komunikacijos, vertinimo, finansų valdymo, patikrinimų, audito tikslais. Asmens duomenys tvarkomi remiantis Reglamento (ES) Nr. 2016/679 6 straipsnio 1 dalies e punktu. Asmens duomenys bus saugomi 10 metų nuo asmens duomenų gavimo momento.

-	Esu informuotas (-a), kad turiu Reglamente (ES) 2016/679 nustatytas teises: 1) žinoti (būti informuotas (-a)) apie savo asmens duomenų tvarkymą; 2) susipažinti su tvarkomais savo asmens duomenimis; 3) reikalauti ištaisyti asmens duomenis; 4) reikalauti ištrinti asmens duomenis, jei yra bent vienas pagrindas, nurodytas Reglamente (ES) 2016/679; 5) apriboti asmens duomenų tvarkymą, jei yra bent vienas pagrindas, nurodytas Reglamente (ES) 2016/679; 6) pateikti skundą priežiūros institucijai.

-	Dėl deklaruojamų išlaidų, patirtų vykdant viešojo pirkimo–pardavimo sutartis, įsitikinsiu (įvertindamas pateiktą (-as) deklaraciją (-as) ar kitu būdu), kad: 1) prekių tiekėjams, subrangovams, paslaugų teikėjams ir subjektams, kurių pajėgumais remiamasi (kai jiems tenka 10 procentų sutarties vertės), netaikomi ribojimai, nustatyti 2014 m. liepos 31 d. Tarybos reglamente (ES) Nr. 833/2014 dėl ribojamųjų priemonių atsižvelgiant į Rusijos veiksmus, kuriais destabilizuojama padėtis Ukrainoje, su visais pakeitimais; 2) prekių tiekėjams, subrangovams, paslaugų teikėjams netaikomi ribojimai, nustatyti 2014 m. kovo 17 d. Tarybos reglamente (ES) Nr. 269/2014 dėl ribojamųjų priemonių, taikytinų atsižvelgiant į veiksmus, kuriais kenkiama Ukrainos teritoriniam vientisumui, suverenitetui ir nepriklausomybei arba į juos kėsinamasi, su visais pakeitimais.

-	Aš įsipareigoju, pasikeitus deklaruojamoms aplinkybėms, nedelsdamas, bet ne vėliau nei per 5 darbo dienas, apie tai informuoti administruojančiąją instituciją.

-	Infrastruktūros įrengimas ir (ar) sutvarkymas ir (ar) investicinio žemės sklypo vystymas, kuriam pagal šią paraišką yra prašoma finansavimo, nėra finansuojamas arba planuojamas finansuoti iš kitų finansavimo lėšų Savivaldybių infrastruktūros plėtros įstatymo nustatyta tvarka, išskyrus paraišką dėl finansavimo pateikusiai valstybės ar savivaldybės institucijai skirtų valstybės ar savivaldybių biudžeto lėšų.

-	Jei numatyta, infrastruktūros įrengimas ir (ar) sutvarkymas ir (ar) investicinio žemės sklypo vystymas pareiškėjo iniciatyva ir nuosavomis lėšomis neprieštarauja teisės aktams, reglamentuojantiems infrastruktūros finansavimą savivaldybės lėšomis.

Jeigu infrastruktūros įrengimas ir (ar) sutvarkymas ir (ar) investicinio žemės sklypo vystymas yra finansuojamas iš nuosavų ir (ar) kitų finansavimo šaltinių, užtikrinu, kad:

-	Tų pačių išlaidų nebus prašoma finansuoti iš skirtingų finansavimo šaltinių, siekiant gauti visų jų finansavimą.

-	Infrastruktūros įrengimas ir (ar) sutvarkymas ir (ar) investicinio žemės sklypo vystymas, finansuojamas iš kitų finansavimo šaltinių, Savivaldybių infrastruktūros plėtros įstatymo nustatyta tvarka nėra įtrauktas į Aprašo 5 punkte nurodytas tinkamas finansuoti išlaidas.

-	Neprieštarauja teisės aktams, reglamentuojantiems infrastruktūros finansavimą savivaldybės lėšomis.

Suprantu, kad, nutylėjus bet kurią prašomą pateikti informaciją ir (ar) neišsamiai atsakius ir (ar) neatsakius į Ekonomikos ir inovacijų ministerijos ir (ar) viešosios įstaigos Inovacijų agentūros pateiktus klausimus dėl paraiškos, infrastruktūros įrengimas ir (ar) sutvarkymas ir (ar) investicinio žemės sklypo vystymas galėtų būti neįtrauktas į Aprašo 26 punkte nurodytą Paraiškų prioritetinės eilės sąrašą, pagal kurį siūloma skirti finansavimą, arba būtų įtrauktas kitu eiliškumu šiame sąraše.

Prie paraiškos gali būti pridedami kiti dokumentai, patvirtinantys ar pagrindžiantys paraiškoje pateiktą informaciją (pavyzdžiui: techniniai sprendimai, techniniai projektai ir panašiai).“

34.	Pakeičiu 2 priedo 2 punktą ir jį išdėstau taip:

„2. Metodikoje vartojamos sąvokos suprantamos taip, kaip jos apibrėžtos Lietuvos Respublikos elektros energetikos įstatyme, Lietuvos Respublikos investicijų įstatyme, Lietuvos Respublikos laisvųjų ekonominių zonų pagrindų įstatyme, Lietuvos Respublikos kelių įstatyme, Lietuvos Respublikos savivaldybių infrastruktūros plėtros įstatyme, Lietuvos Respublikos statybos įstatyme, Lietuvos Respublikos teritorijos administracinių vienetų ir jų ribų įstatyme, Lietuvos Respublikos teritorijų planavimo įstatyme, Lietuvos Respublikos vietos savivaldos įstatyme, Integruotų teritorijų vystymo programų rengimo ir įgyvendinimo gairėse, patvirtintose Lietuvos Respublikos vidaus reikalų ministro 2014 m. liepos 11 d. įsakymu Nr. 1V-480 „Dėl Integruotų teritorijų vystymo programų rengimo ir įgyvendinimo gairių patvirtinimo“, statybos techniniame reglamente STR 1.01.03:2017 „Statinių ir patalpų klasifikavimas“, patvirtintame Lietuvos Respublikos aplinkos ministro 2016 m. spalio 27 d. įsakymu Nr. D1-713 „Dėl statybos techninio reglamento STR 1.01.03:2017 „Statinių klasifikavimas“ patvirtinimo“, Integruotų teritorijų vystymo programų veiksmų atrankos tvarkos apraše, patvirtintame Lietuvos Respublikos vidaus reikalų ministro 2018 m. gegužės 9 d. įsakymu Nr. 1V-342 „Dėl Integruotų teritorijų vystymo programų veiksmų atrankos tvarkos aprašo patvirtinimo“, Projektų, finansuojamų valstybės biudžeto lėšomis, administravimo ir finansavimo taisyklėse, patvirtintose Lietuvos Respublikos finansų ministro 2021 m. birželio 28 d. įsakymu Nr. 1K-257 „Dėl Strateginio valdymo metodikos taikymo“, (toliau – Taisyklės), Valstybės duomenų agentūros generalinio direktoriaus įsakymu patvirtintame Ekonominės veiklos rūšių klasifikatoriuje (EVRK 2.1 red.), Oficialiosios statistikos portalo Rodiklių duomenų bazėje.“

35.	Pakeičiu 2 priedo 3.1 papunktį ir jį išdėstau taip:

„3.1. viešosios įstaigos Inovacijų agentūros pateikti duomenys apie Lietuvoje įsteigtas laisvąsias ekonomines zonas ir pramonės parkus, turinčius valstybei svarbaus projekto statusą (išskyrus privačius), taip pat apie sklypus Investicijų įstatyme nurodytiems stambiems projektams įgyvendinti ar pritraukti;“.

36.	Pakeičiu 2 priedo 5.3 papunktį ir jį išdėstau taip:

„5.3. Laisvosios ekonominės zonos ir (ar) pramonės parkai, turintys valstybei svarbaus projekto statusą, ir (ar) investicinis žemės sklypas yra skirtas Investicijų įstatymo 2 straipsnio 25 dalyje nurodytiems stambiems projektams įgyvendinti ar pritraukti, ir (ar) investicinis žemės sklypas yra Lietuvos Respublikos aplinkos ministro ir Lietuvos Respublikos ekonomikos ir inovacijų ministro 2024 m. rugsėjo 12 d. įsakymo Nr. D1-302/4-485 „Dėl Investicinių valstybinės žemės sklypų rezervavimo, rezervuotų investicinių valstybinės žemės sklypų sąrašo sudarymo ir keitimo tvarkos aprašo patvirtinimo“ nustatyta tvarka rezervuotas investicinis žemės sklypas (maksimalus vertinimas – 20 balų);“.

37.	Pakeičiu 2 priedo 12 punktą ir jį išdėstau taip:

„12. Vertinant paraišką tikrinama atitiktis kriterijui „Laisvosios ekonominės zonos ir (ar) pramonės parkai, turintys valstybei svarbaus projekto statusą, ir (ar) investicinis žemės sklypas yra Lietuvos Respublikos aplinkos ministro ir Lietuvos Respublikos ekonomikos ir inovacijų ministro 2024 m. rugsėjo 12 d. įsakymo Nr. D1-302/4-485 „Dėl Investicinių valstybinės žemės sklypų rezervavimo, rezervuotų investicinių valstybinės žemės sklypų sąrašo sudarymo ir keitimo tvarkos aprašo patvirtinimo“ nustatyta tvarka rezervuotas investicinis valstybinės žemės sklypas (iki 20 balų):

12.1. investicinis žemės sklypas yra laisvosios ekonominės zonos teritorijoje ir (arba) skirtas stambiems projektams, kaip jie apibrėžiami Investicijų įstatyme, įgyvendinti ar pritraukti, ir (ar) investicinis žemės sklypas yra Lietuvos Respublikos aplinkos ministro ir Lietuvos Respublikos ekonomikos ir inovacijų ministro 2024 m. rugsėjo 12 d. įsakymo Nr. D1-302/4-485 „Dėl Investicinių valstybinės žemės sklypų rezervavimo, rezervuotų investicinių valstybinės žemės sklypų sąrašo sudarymo ir keitimo tvarkos aprašo patvirtinimo“ nustatyta tvarka rezervuotas investicinis valstybinės žemės sklypas – 20 balų;

12.2. investicinis žemės sklypas yra valstybei svarbaus projekto statusą turinčio pramonės parko teritorijoje – 10 balų;

12.3. investicinis žemės sklypas yra kitose teritorijose, nei išvardytos Metodikos 12.1 ir 12.2 papunkčiuose, – 0 balų.“

38.	Pakeičiu 2 priedo 15.1 papunktį ir jį išdėstau taip:

„15.1. darbo santykių mokesčių, susijusių su naujų darbo vietų skaičiumi, ir išlaidų santykis, apskaičiuotas pagal Metodikos 13.1 papunktį, yra mažesnis kaip 1,2. Atsižvelgdama į išplėstinio vertinimo rezultatus pagal Aprašo 30.2 papunktį, nepriklausomai nuo pagal Metodikos 13.1 papunktį atlikto skaičiavimo reikšmės, taip pat į valstybės strateginius interesus ir į valstybės vykdomos sektorinės ir (ar) regioninės politikos tikslus investicinio žemės sklypo, iki kurio ribos ir (ar) kurio ribose įrengiama ir (ar) sutvarkoma infrastruktūra, kriterijų, komisija turi teisę parengti pasiūlymą dėl projekto įtraukimo arba neįtraukimo į paraiškų prioritetinę eilę ir pavesti viešajai įstaigai Inovacijų agentūrai pateikti atnaujintą Paraiškų prioritetinės eilės sąrašą, nurodytą Aprašo 26 punkte;“.

Ekonomikos ir inovacijų ministras	Lukas Savickas